
Европейският парламент,
–	като взе предвид позицията на Съвета на първо четене (09663/1/2025 – C10‑0251/2025),
–	като взе предвид становището на Европейския икономически и социален комитет от 13 декември 2023 г.[footnoteRef:1], [1:  	ОВ C, C/2024/1577, 5.3.2024 г., ELI: http://data.europa.eu/eli/C/2024/1577/oj.] 

–	като взе предвид позицията си на първо четене[footnoteRef:2] относно предложението на Комисията до Европейския парламент и до Съвета (COM(2023)0462), [2:  	ОВ C, C/2025/1032, 27.2.2025 г., ELI: http://data.europa.eu/eli/C/2025/1032/oj.] 

–	като взе предвид член 294, параграф 7 от Договора за функционирането на Европейския съюз,
–	като взе предвид временното споразумение, одобрено от компетентната комисия в съответствие с член 75, параграф 4 от Правилника за дейността,
–	като взе предвид член 68 от своя Правилник за дейността,
–	като взе предвид препоръката за второ четене на комисията по вътрешния пазар и защита на потребителите (A10-0227/2025),
1.	одобрява позицията на Съвета на първо четене;
2.	приема за сведение декларацията на Комисията, приложена към настоящата резолюция, която ще бъде публикувана в серия C на Официален вестник на Европейския съюз;
3.	констатира, че актът е приет в съответствие с позицията на Съвета;
4.	възлага на своя председател да подпише акта заедно с председателя на Съвета в съответствие с член 297, параграф 1 от Договора за функционирането на Европейския съюз;
5.	възлага на своя генерален секретар да подпише акта, след като е направена проверка за надлежното изпълнение на всички процедури, и съвместно с генералния секретар на Съвета да пристъпи към публикуването му в Официален вестник на Европейския съюз;
6.	възлага на своя председател да предаде позицията на Парламента съответно на Съвета и на Комисията, както и на националните парламенти.

Комисията редовно и систематично оценява наличието на опасни химикали в детските играчки, като взема предвид наличните научни данни, с оглед адаптиране на граничните стойности или условията за наличие на конкретни химични вещества или смеси в детските играчки в съответствие с член 46 от Регламент (ЕС) 2025/2509 относно безопасността на детските играчки. За тази цел в срок от 12 месеца от влизането в сила на настоящия регламент Комисията ще поиска становище от Европейската агенция по химикали относно безопасността на нитрозамини и нитрозиращи вещества в детските играчки с оглед на цялостната експозиция. За същата цел в срок от 24 месеца от влизането в сила на настоящия регламент Комисията ще поиска становище от Европейската агенция по химикали относно безопасността на олово, кадмий, живак и хром VI в детските играчки с оглед на цялостната експозиция.

